Държавен вестник, бр. 55, 2012 г., стр. 72

СТР.  72	
Д Ъ Р Ж А В Е Н  В Е С Т Н И К 	
БРОЙ  55
Чл. 22. Психологичната работа при уста­
новени случаи на употреба на алкохол и/или 
злоупотреба с наркотични вещества се със­
тои от следните дейности, осъществявани от 
специалистите по психично здраве във ВМА 
и във военните формирования:
1. индивидуална психологична рабо­
та – провежда се веднъж седмично с всеки 
установен случай от специалистите психолози 
във военните формирования/съответните 
структури и включва кризисно консултира­
не и интервенции, провеждани по алгори­
тъм (приложение № 8), за които се изготвя 
протокол за проведена психологична работа 
(приложение № 9);
2. групова психологична работа – провежда 
се под формата на дискусия, ролеви игри и 
работа по казуси от специалистите психоло­
зи във военните формирования/съответните 
структури;
3. психологични интервенции на органи­
зационно ниво – включват два основни вида 
дейности:
а) обучение, тренинг и оказване на мето­
дична помощ на специалистите психолози 
във военните формирования/съответните 
структури; в тези случаи специализираните 
психиатрични и психологични звена на ВМА 
осъществяват методична помощ на специали­
стите психолози във военните формирования/
съответните структури за работа с военнослу­
жещи, употребили алкохол и/или злоупотре­
били с наркотични вещества; дейностите се 
извършват под формата на специализирани 
модули за развиване на специфични професи­
онални умения у специалистите психолози от 
военните формирования/съответните структу­
ри, включващи извършване на психологична 
диагностика и терапия (при необходимост) 
на военнослужещите, употребяващи алкохол 
и злоупотребяващи с наркотични вещества, 
индивидуална и групова психологична рабо­
та и подпомагане на процесите, свързани с 
предприемане на организационни мерки за 
недопускане на такива случаи; 
б) обучeние на военнослужещи от военните 
формирования/ съответните структури, което 
се осъществява от специалистите психолози; 
психологичната работа включва обучителна 
дейност с командирите/ръководителите и 
личния състав на военните формирования/
съответните структури по разпознаване, 
повлияване и прогнозиране на рисковото 
поведение, свързано с употреба на алкохол 
и злоупотреба с наркотични вещества; обу­
чителната работа има превантивен характер 
и включва както теоретична подготовка на 
личния състав, така и практическа работа 
по казуси, ролеви игри и др.; насочена е към 
формиране на отговорно здравно поведение и 
ангажираност от страна на командния състав 
като елемент по утвърждаване на психичното 
здраве на военнослужещите.
Допълнителна разпоредба
§ 1. По смисъла на тази наредба:
1. „Техническо средство за установяване 
употреба на алкохол и/или злоупотреба с нар­
котични вещества“ е преносимо устройство, 
което позволява да се установи употребата 
на алкохол (наркотични вещества) в полеви 
условия чрез тестване на достъпни биоло­
гични материали от изследваните лица, като 
урина, издишан въздух, слюнка, коса, със 
статистическа достоверност на получаваните 
резултати над 90 %. 
2. „Лабораторно изследване за доказване 
употреба на алкохол и/или наркотични ве­
щества“ е апаратурен метод за изследване 
на биологични материали, като кръв, урина, 
слюнка, с прилагане на хроматографски и 
спектрални методи (газова хроматография 
с масспектрална детекция, течна хрома­
тография с масспектрална детекция), със 
статистическа достоверност на получаваните 
резултати 100 %.
3. „Специализираните звена и органи по 
осигуряване на психично здраве във въоръ­
жените сили на Република България“ са: 
а) специализирани психиатрични и психоло­
гични звена в състава на ВМА: НПЦВМЕАММ; 
Клиника „Психиатрия“; ЦПЗП.
б) специализираните органи са: 
 – специалисти психолози във: щабовете 
на видовете въоръжени сили, НВУ „Васил 
Левски“, ВВМУ „Н. Й. Вапцаров“; 
 – специалисти психолози във: военните 
формирования/структури, служба „Военна 
информация“ и служба „Военна полиция“;
 – специалисти психолози в Националната 
гвардейска част (НГЧ). 
 4. „Ръководител на съответна структура“ е 
министърът на отбраната или оправомощени 
от него длъжностни лица – за администраци­
ята на Министерството на отбраната, както и 
ръководителите на структурите на пряко под­
чинение на министъра на отбраната по чл. 78 
ЗОВСРБ – за ръководените от тях структури. 
Преходни и заключителни разпоредби
§ 2. Наредбата се издава на основание 
чл. 159, ал. 2 от Закона за отбраната и въ­
оръжените сили на Република България и 
чл. 49, ал. 1 от Правилника за прилагане на 
Закона за отбраната и въоръжените сили на 
Република България. 
§ 3. Наредбата влиза в сила от деня на 
обнародването є в „Държавен вестник“.
Министър: 
Аню Ангелов